《题玉泉》
宋代·张伯玉

灵源曾记古篇章，飞入霜筠万丈长。
六月林风吹宝瑟，九秋山翠坼银潢。
试茶石鼎云含液，酿酒兵厨菊有香。
到此欲知真玉性，不为圆折本来方。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。